**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2019-2020 уку елы) 11 нче сыйныф**

**Максималь балл – 50**

1. **Әдәбият теориясенә караган биремнәр (20 балл). Биремнәргә бер сүз һәм сүзтезмә белән җавап бирегез.**
2. Кискен конфликтка корылган, көчле рухлы геройларга ия драма жанры. **Трагедия**
3. Үзәгенә бәхетсез мәхәббәт, тарихи легендалар салынган, әкияти сурәтләү алымнарын яратып куллана торган лиро-эпик жанр. **Баллада**
4. Шигырь жанры караган әдәби төрнең атамасын язып куегыз. **Лирика, поэзия**
5. Шигырьдә тезмәләрнең охшаш тәмамлануы. **Рифма**
6. Чынбарлык вакыйгаларын сурәтләү аша совет системасы тәртипләрен, идеалларын җиткерүгә йөз тоткан әдәби агым. **Социалистик реализм**
7. Тормышны чынбарлыктагыча, барлык ваклыклары белән сурәтләргә омтылган иҗат юнәлеше. **Реализм**
8. Шигырьдә кулланылган, сөйләмнең гадәти булмаган тәртибенә нигезләнгән стилистик фигура. **Инверсия**
9. Әдәби әсәрдә герой күңелендә туган кичерешләрне тасвирлауны ачыклаган әдәби төшенчә. **Психологизм**
10. Әдәби әсәрдә геройның үз-үзе белән сөйләшүе. **Монолог**
11. ХХ гасыр татар поэзиясендәге төп шигырь системасы. **Силлабик**
12. **Әдәби әсәргә караган биремнәр (20 балл).**
13. Бу өзек кайсы әсәрдән? **“Матурлык”**

*Табигате белән үк ул, ничек дим, шундый тигез, сабыр холыклы бер егет иде. Ялагайлана да белмәс, масая да белмәс, яхшы белән яхшы, ә яман белән алыш-биреше юк, - андыйлардан үзен ничектер бөтенләй читтә тота белә иде...*  (2 балл).

2. Бу әсәр кем тарафыннан, әдәбиятның кайсы чорында иҗат ителгән? (3 балл). **Ә.Еники тарафыннан, әдәбиятның 1960-80 нче еллар чорында иҗат ителә.**

3. Бу әсәрнең төп героена бәя бирегез. Аңа нинди сыйфатлар хас? (5 балл). **Бәдри – акыллы, тәрбияле, инсафлы, әхлаклы егет, гаиләсен, дусларын ярата, конфликтка керергә яратмый, әнисен искиткеч олылый белә, олыларга карата бик хөрмәтле. Эчке дөньясы белән идеаль герой итеп тасвирлана һ.б.**

4. Әсәрдә хикәяләүченең эчке каршылыгы ни сәбәпле туа? Ул ничек чишелә? (5 балл). **Әсәрдә хикәяләүченең эчке каршылыгы Бәдринең әнисенең тышкы ямьсезлеге белән Бәдринең аңа булган матур мөнәсәбәтен күргәч барлыкка килә. Ул бала белән әни кеше арасындагы матур мөнәсәбәтләрне күреп, матурлыкның күңелдә булырга тиешлеген аңлый.**

5. Әсәрдә скрипка образы нинди вазифа үти? (5 балл). **Бәдринең күңел матурлыгын, гаиләдәге матур мөнәсәбәтләрне, ана белән бала җылылыгын, рухи бөеклекне күрсәтү өчен кулланыла.**